PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh NARIADENIE EURÓPSKEHO PARLAMENTU A RADY o lanovkových zariadeniach určených na prepravu osôb a o zrušení smernice 2000/9/ES, ktorá sa týka lanovkových zariadení určených na prepravu osôb /* SWD/2014/0117 final */





PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh NARIADENIE EURÓPSKEHO PARLAMENTU A RADY o lanovkových zariadeniach určených na prepravu osôb a o zrušení smernice 2000/9/ES, ktorá sa týka lanovkových zariadení určených na prepravu osôb Vyhlásenie o odmietnutí zodpovednosti: Toto zhrnutie je záväzné iba pre útvary Komisie, ktoré sa podieľajú na jeho príprave, a nepredurčuje konečnú podobu akéhokoľvek rozhodnutia prijatého Komisiou. 1. Vymedzenie problému Hoci sa všeobecne uznáva, že smernica o lanovkových zariadeniach úspešne dosiahla svoje hlavné ciele, skúsenosti nazbierané počas desiatich rokov vykonávania smernice takisto umožnili identifikovať niektoré aspekty, ktoré si vyžadujú zlepšenie. Na základe mechanizmov spätnej väzby z členských štátov a odvetvových zainteresovaných strán boli zistene tieto problémy: Problém č. 1: Ťažkosť jasnej identifikácie niektorých zariadení ako lanovkových zariadení Príslušné orgány v EÚ, výrobcovia a notifikované orgány sa rozchádzajú vo výklade a postupoch, najmä pokiaľ ide o dva typy zariadení: – zariadení, ktoré sa používajú na prepravné aj zábavné účely: smernica o lanovkových zariadeniach zo svojho rozsahu pôsobnosti vyňala „zariadenia používané na výstaviskách alebo v zábavných parkoch, na zábavné účely“. Na trhu je však prítomný nový druh vybavenia, ktorý bol navrhnutý na zábavné účely, ale slúži aj ako dopravný prostriedok; – malé pozemné lanovky a naklonené výťahy: rozlišovanie medzi týmito zariadeniami v praxi sa ukázalo ako zložité, keďže naklonené výťahy patri do rozsahu pôsobnosti smernice 95/16/ES o výťahoch a malé pozemné lanovky podliehajú smernici o lanovkových zariadeniach, a v dôsledku toho spĺňajú rozdielne základné požiadavky. Výrobcom a prevádzkovateľom niektorých zariadení vznikli mimoriadne náklady v dôsledku potreby retroaktívne upraviť zariadenia a zosúladiť ich so smernicou o lanovkových zariadeniach. Orgány a notifikované orgány v celej Európe uplatňovali rozdielne prístupy, čo viedlo k rozdielnemu zaobchádzaniu s výrobcami a narušeniam trhu. Problém č. 2: Rozdiel medzi bezpečnostnými komponentmi, subsystémami a infraštruktúrou Smernica o lanovkových zariadeniach je založená na rozlišovaní medzi bezpečnostnými komponentmi, subsystémami, infraštruktúrou a zariadeniami, ale tento rozdiel nie je vždy jasný. Na bezpečnostné komponenty a subsystémy sa vzťahujú pravidlá voľného pohybu tovaru a na tieto účely podliehajú postupu posudzovania zhody EÚ a vyhláseniu o zhode EÚ. Na druhej strane patria zariadenia aj naďalej do právomoci členských štátov a z tohto hľadiska podliehajú režimu osobitného povolenia. Okrem toho infraštruktúra takisto nie je predmetom voľného pohybu a môže byť skúšaná vo viacerých členských štátoch. Problém č. 3: Postup posudzovania zhody pre subsystémy Smernica o lanovkových zariadeniach nestanovuje osobitný modul posúdenia zhody pre subsystémy. Príloha VII od notifikovaných orgánov vyžaduje, aby skontrolovali subsystémy, ale neuvádza spôsob, ako by sa to malo vykonať. Dôsledkom tejto situácie boli určité rozchádzajúce sa výklady a vykonávanie hodnotení zhody subsystémov, čo môže viesť k právnej neistote a narušeniam trhu. Problém č. 4: Zosúladenie smernice o lanovkových zariadeniach s novým legislatívnym rámcom Zosúladenie smernice o lanovkových zariadeniach s NLR sa uskutočňuje vzhľadom na politický záväzok stanovený v článku 2 rozhodnutia o NLR. Viaceré z problémov, ktoré identifikoval NLR, boli takisto pozorované v súvislosti s vykonávaním smernice 2000/9/ES o lanovkových zariadeniach. Zainteresované strany sa počas konzultačného procesu vyjadrili v prospech zosúladenia. Potreba verejného zásahu Smernica 2000/9/ES o lanovkových zariadeniach už upravuje aspekty, ktorými sa zaoberá táto iniciatíva. Tento právny predpis však nerieši identifikované problémy tak efektívne, ako by bolo žiaduce. Hlavným odôvodnením tohto opatrenia je zaistiť právnu istotu a zosúladenie s NLR pre smernice o lanovkových zariadeniach a odvetvové zainteresované strany. 2. Analýza subsidiarity Táto iniciatíva sa zaoberá riadnym a efektívnym fungovaním vnútorného trhu s výrobkami v oblasti lanovkových zariadení určených na prepravu osôb. Kroky EÚ v tejto oblasti majú základ v článku 114 ZFEÚ. Opatrením na úrovni EÚ sa predíde zavedeniu nových a rôznych vnútroštátnych právnych úprav, ktorých dôsledkom by bola roztrieštenosť vnútorného trhu. Ak sa s cieľom reagovať na problémy prijmú opatrenia na úrovni členských štátov, existuje riziko, že sa vytvoria prekážky pre voľný pohyb výrobkov v oblasti lanovkových zariadení (bezpečnostných komponentov a subsystémov). Dôsledkom rozchádzajúcich sa prístupov, ktoré orgány a notifikované orgány prijali, už bolo nerovnaké zaobchádzanie hospodárskych subjektov. 3. Ciele Hlavným cieľom iniciatívy je zlepšiť fungovanie vnútorného trhu, zároveň zabezpečiť vysokú úroveň bezpečnosti a dosiahnuť rovnaké podmienky pre hospodárske subjekty v oblasti lanovkových zariadení. Ďalším dôležitým cieľom je zjednodušenie, a to vyjasnením hlavných koncepcií a definícií uvedených v legislatívnom texte, čím sa uľahčí ich dôsledné uplatňovanie. V nasledujúcej tabuľke sú uvedené špecifické a operatívne ciele iniciatívy na účely revidovania smernice o lanovkových zariadeniach v súvislosti s vyššie uvedenými všeobecnými cieľmi politiky. VŠEOBECNÉ || ŠPECIFICKÉ || OPERATÍVNE Lepšie ochraňovať zdravie a bezpečnosť používateľov Dosiahnuť rovnaké podmienky pre hospodárske subjekty v oblasti lanovkových zariadení a zabezpečiť voľný pohyb tovaru || Zabezpečiť riadne a jednotné uplatňovanie smernice o lanovkových zariadeniach Zabezpečiť zrozumiteľnosť právneho predpisu a jeho dôsledné uplatňovanie v celej EÚ Zabezpečiť konzistentnosť a flexibilitu postupov posudzovania zhody všetkých výrobkov patriacich do rozsahu pôsobnosti smernice o lanovkových zariadeniach Zjednodušiť európske regulačné prostredie v oblasti lanovkových zariadení určených na prepravu osôb || Vyjasniť rozsah pôsobnosti smernice, vymedzenia pojmov a vymedzenie predpisu voči ostatným smerniciam (ako napr. smernici 95/16/ES o výťahoch) Vyjasniť otázku identifikácie a rozlišovania medzi bezpečnostnými komponentmi, subsystémami a infraštruktúrou Zabezpečiť viac konzistentnosti v postupoch posudzovania zhody subsystémov 4. Možnosti politiky Zvážili sa tri možnosti politiky, a to: – „žiadne opatrenie“ ako základný scenár, – „právne nezáväzný nástroj“ – táto možnosť predstavuje nelegislatívnu alternatívu, ktorej obsahom sú zmeny príslušných častí príručky na uplatňovanie smernice o lanovkových zariadeniach a – „legislatívne opatrenie“ – možnosť, ktorej obsahom sú zmeny špecifických častí legislatívneho textu smernice o lanovkových zariadeniach. Analýza vplyvov uvedených možností politiky bola vykonaná jednotlivo pre každú z identifikovaných oblastí vyžadujúcich si zlepšenie, a to uplatnením prístupu založeného na postupných krokoch. V prípade možností politiky pre každý problém sa vykonala samostatná kvalitatívna analýza, ktorú doplnili podrobnejšie informácie sprístupnené v „Štúdii o posúdení vplyvov v súvislosti s revíziou smernice 2000/9/ES, ktorá sa týka lanovkových zariadení určených na prepravu osôb“. 5. Posúdenie vplyvov V hospodárskej oblasti boli identifikované závažnejšie vplyvy. V sociálnej oblasti sú niektoré prínosy doložené z kvalitatívneho hľadiska. Neočakávajú sa žiadne vplyvy na životné prostredie. Posúdenie každej navrhovanej zmeny je založené na nákladoch a prínosoch, pričom prínosy zahŕňajú zlepšenia v oblasti právnej istoty, rovnaké podmienky pre odvetvie. Sociálne vplyvy boli posúdené so zreteľom na: · verejné zdravie a bezpečnosť, · zamestnanosť a trhy práce. Sociálne vplyvy sa skladajú najmä z prínosov pre zdravie a bezpečnosť používateľov lanovkových zariadení. Cieľom navrhovaných zmien je zlepšiť praktické uplatňovanie smernice. Prostredníctvom zosúladenia s NLR sa predpokladá, že zabezpečenie právnej istoty a presnejšie vymedzenie povinností hospodárskych subjektov prispeje k vyššej úrovni bezpečnosti a kvality lanovkových zariadení. V dôsledku toho by sa znížila pravdepodobnosť nehôd alebo zranení. Nebolo však možné doložiť prínosy z kvantitatívneho hľadiska. Neočakáva sa, že by niektorá z možností mala vplyv na zamestnanosť v príslušnom odvetví. Hospodárske vplyvy boli posúdené so zreteľom na: · fungovanie vnútorného trhu a hospodársku súťaž, · konkurencieschopnosť, obchod a investičné toky, · prevádzkové náklady a správanie sa podnikov/MSP, · administratívnu záťaž podnikov, · verejné orgány, · inovácie a výskum. Pokiaľ ide o vysvetlenia v rozsahu pôsobnosti smernice a vykonávaní špecifického postupu posudzovania zhody subsystémov, nemali by nastať žiadne dodatočné náklady, pretože zmenami sa zabezpečí právna istota v súčasnej situácii. Už dnes sú rovnaké výrobky považované za patriace do rozsahu pôsobnosti smernice, preto by náklady vznikli len tým výrobcom, ktorý v dôsledku omylu neuplatňovali smernicu o lanovkových zariadeniach. V tejto súvislosti je potrebné zdôrazniť, že náklady na dosiahnutie súladu so smernicou o lanovkových zariadeniach sú vyššie ako v prípade, keď výrobok nemusel zabezpečiť tento súlad. Na druhej strane by výrobcom, prevádzkovateľom a vnútroštátnym orgánom v dôsledku toho, že by sa predišlo možným omylom v oblasti súladu, posudzovania zhody a osvedčovania, plynuli výhody z objasnenia rozsahu pôsobnosti a postupov posudzovania zhody. 6. Porovnanie možností Uprednostňované možnosti boli vybrané na základe analýzy a posúdenia príslušných možností politiky, pričom sa zohľadnili hospodárske vplyvy a vyššia úroveň prínosov v sociálnej oblasti z hľadiska zdravia a bezpečnosti používateľov lanovkových zariadení, prostredníctvom zlepšení v oblasti právnej istoty a uplatňovania smernice. Uprednostňovanými možnosťami v prípade navrhovaných zmien je kombinácia „právne nezáväzného nástroja“ s „legislatívnymi opatreniami“. Každý vplyv je posúdený podľa tejto stupnice: ++ významný pozitívny vplyv + menej pozitívny vplyv 0 žiadny vplyv / základný scenár - menej negatívny vplyv -- významný negatívny vplyv Uprednostňované možnosti pre každú navrhovanú zmenu sú zvýraznené sivou farbou. || Účinnosť || Efektívnosť Náklady prínosy || Súdržnosť Rozsah pôsobnosti 1. žiadne opatrenie (základný scenár) || 0 || 0 || 0 || 0 2. „právne nezáväzný nástroj“ (zmena príručky na uplatňovanie) || + Riadne a jednotné vykonávanie smernice o lanovkových zariadeniach sa podporí, ale nepodarí sa ňou úplne odstrániť nejednoznačné legislatívne situácie. || 0 Dodatočné náklady sa nepredpokladajú. Vo vysvetleniach sa uvádza správny výklad súčasného právneho predpisu. || + Prínosy možno očakávať, ak sa minimálne časť zainteresovaných výrobcov oboznámi s príručkou na uplatňovanie a bude dodržiavať jej ustanovenia. Osobitná neistota súvisiaca s prístupom právne nezáväzného nástroja v dôsledku toho, že sa zameriava najmä na výrobcov výťahov. || + Napriek riziku, že v budúcnosti môžu nastať nejasné právne situácie, pokrok v jednotnom vykonávaní smernice o lanovkových zariadeniach prispeje k lepšej právnej úprave a aktu o jednotnom trhu. 3. legislatívne opatrenie (zmena smernice) || ++ Riadne, jednotné a dôsledné uplatňovanie smernice o lanovkových zariadeniach sa zabezpečí legislatívnym opatrením v rámci obmedzeného rozsahu pôsobnosti, ktorý pokrýva. || 0 Dodatočné náklady neboli zistené. Ako pri predchádzajúcej možnosti, ide o objasnenie existujúcej právnej požiadavky. || ++ Výrazné zlepšenie právnej istoty pre výrobcov. Predíde sa nesprávnemu posúdeniu toho, ktoré právne požiadavky sa majú dodržiavať. || ++ Zrozumiteľná právna situácia prispeje k lepšej právnej úprave a aktu o jednotnom trhu. Bezpečnostné komponenty, subsystémy, infraštruktúra a zariadenia 1. žiadne opatrenie (základný scenár) || 0 || 0 || 0 || 0 2. „právne nezáväzný nástroj“ (zmena príručky na uplatňovanie) || + Právne nezáväzný nástroj by zabezpečil pružné usmernenie, čím by sa predišlo priveľmi normatívnym ustanoveniam, ktoré môžu byť v tomto prípade dôsledkom legislatívneho riešenia. Špecifické ciele týkajúce sa riadneho a jednotného uplatňovania smernice o lanovkových zariadeniach by sa lepšie dosiahli pomocou možnosti právne nezáväzného nástroja. || 0 Dodatočné náklady vyplývajúce z právne nezáväzného nástroja neboli zistené. || + Očakávajú sa prínosy, pretože bude k dispozícii nástroj na objasnenie platných ustanovení pre výrobcov, notifikované orgány a orgány verejnej správy. Očakáva sa, že sa zníži počet chýb a súvisiacich nákladov pri klasifikácii výrobkov. || + Objasnenie, ktoré poskytne príručka na uplatňovanie, povzbudí ku konsenzuálnemu vykonávaniu právnych predpisov, čím pozitívne prispeje k lepšej právnej úprave a aktu o jednotnom trhu. Nezaručí sa tým však, že sa úplne odstránia nejednoznačné právne situácie. 3. legislatívne opatrenie (zmena smernice) || 0 Legislatívnym opatrením by sa v zásade zabezpečilo adekvátnejšie a jednotnejšie uplatňovanie smernice o lanovkových zariadeniach. Výsledkom diskusií v pracovných skupinách a konzultačného procesu však nebol jednoznačný právny text, ktorým by sa v budúcnosti predišlo ďalším výkladom. || - - Existujú riziká spojené s vyššími nákladmi vyplývajúcimi z legislatívnej možnosti, a to aj v prípade inovácií. || 0 Prínosy neboli jasne zistené, pokiaľ sa teda nepredpokladá, že by v prípade dostupnosti jasného právneho textu zvýšila predvídateľnosť pre výrobcov. || 0 Pri zohľadnení otázok, ktoré vyplynuli v súvislosti s dostupnosťou riadneho legislatívneho riešenia, je otázne, či toto riešenie môže pozitívne prispieť k lepšej právnej úprave a aktu o jednotnom trhu. Postup posudzovania zhody pre subsystémy 1. žiadne opatrenie (základný scenár) || 0 || 0 || 0 || 0 2. „právne nezáväzný nástroj“ (zmena príručky na uplatňovanie) || + Propagovanie modulov posudzovania zhody v príručke na uplatňovanie môže prispieť k tomu, že sa v tejto oblasti dosiahne čiastočná konzistentnosť. Avšak pri porovnaní so súčasnou situáciou nie je tento prístup v zásade odlišný. Moduly sú všeobecne známe, ale zistené problémy pretrvávajú. || 0 Už teraz sa vyžaduje postup posudzovania zhody, takže dodatočné náklady by nemali byť značné. || 0 Je otázne, či by z tejto možnosti vyplynuli výhody. Súčasná dostupnosť modulov neumožnila podporiť úplne predvídateľnú situáciu pre výrobcov. || 0 Keďže vplyv právne nezáväzného nástroja je považovaný za veľmi obmedzený, nie sú jasné príspevky k lepšej právnej úprave a aktu o jednotnom trhu. 3. legislatívne opatrenie (zmena smernice) || ++ Zohľadnenie modulov posudzovania zhody v právnom predpise, ako sa to zvyčajne robí v prípade výrobkov patriacich do pôsobnosti právnych predpisov podľa nového prístupu, zabezpečí konzistentnosť v používaní postupov posudzovania zhody v EÚ. Špecifické ciele sa dosiahnu v plnej miere. || 0 Už teraz sa vyžaduje postup posudzovania zhody, takže dodatočné náklady by nemali byť značné. || ++ Dosiahne sa výrazné zlepšenie v oblasti právnej istoty a predvídateľnosti pre výrobcov. || ++ Táto možnosť zabezpečuje jasnú právnu situáciu. Prispeje k lepšej právnej úprave a aktu o jednotnom trhu. Výber právneho nástroja: V súlade s politikou Komisie zameranej na zjednodušenie regulačného prostredia, sa navrhuje zmeniť smernicu na nariadenie. Súčasná smernica ukladá jasné a podrobné pravidlá, ktoré sa budú uplatňovať jednotným spôsobom v celej Únii. Je možné ju preto ľahko zmeniť na nariadenie. Touto zmenou sa predíde nákladom pre členské štáty, ktoré sú spojené s transpozíciou smernice. Navyše to umožní rýchlejšie uplatňovanie nového právneho predpisu a hospodárskym subjektom pomôže pri ich podnikaní, keďže sa budú musieť zaoberať s jediným regulačným nástrojom namiesto s 28 vnútroštátnymi právnymi predpismi transponujúcimi smernicu. 7. Monitorovanie a hodnotenie Hodnotenie účinnosti právneho predpisu bude aj naďalej založené na informáciách spätnej väzby získaných prostredníctvom rôznych mechanizmov v oblasti komunikácie a spolupráce, ktoré už boli vytvorené v rámci smernice o lanovkových zariadeniach, t. j.: – Stály poradný výbor pre lanovkové zariadenia (CSC) a Expertná pracovná skupina pre lanovkové zariadenia, – Skupina pre administratívnu spoluprácu členských štátov pri dohľade nad trhom s lanovkovými zariadeniami (Cableways AdCo), – Sektorová skupina pre lanovkové zariadenia (CSG) Európskej koordinácie notifikovaných orgánov, – Technický výbor 242 pre bezpečnostné požiadavky prepravy cestujúcich pomocou lana Európskeho výboru pre normalizáciu (CEN/TC 242). Dodatočné informácie spätnej väzby sa získajú prostredníctvom nových alebo rozšírených mechanizmov v oblasti spolupráce a výmeny informácií, ktoré sú stanovené v nariadení č. 7656/2008 o NLR. Monitorovanie úrovne súladu bude možné na základe týchto ukazovateľov: – počet skontrolovaných výrobkov, – počet nevyhovujúcich výrobkov spomedzi skontrolovaných výrobkov, – typ zisteného nesúladu. Tieto ukazovatele presadzovania budú založené na informáciách poskytnutých orgánmi dohľadu nad trhom prostredníctvom: – systému RAPEX, – všeobecnej databázy zriadenej na základe článku 23 nariadenia č. 765/2008 o NLR na účely výmeny informácií medzi členskými štátmi o činnostiach dohľadu nad trhom a výrobkoch, ktoré nie sú v súlade s právnymi predpismi (ICSMS), – postupov notifikácie ochranných doložiek. Nesúlad bude tiež možné zistiť prostredníctvom sťažností adresovaných Komisii. V súlade s politikou „inteligentnej regulácie“ Komisia zhodnotí účinnosť revidovaného nariadenia o lanovkových zariadeniach v rámci obdobia od 5 do maximálne 10 rokov od dátumu uplatňovania nariadenia, pričom bude vychádzať z informácií spätnej väzby získaných prostredníctvom uvedených mechanizmov